ाग्राम के निवासी भी यही समझते हैं कि तुम्हारे भय से भयभीत होकर मैं नर बलि हेतु प्रत्येक वर्ष एक तरुण तुम्हें अर्पित करती हूँ । परन्तु आज सब जान जाएँ उच्च - स्वर में उसकी उद्घोषणा गूँजी - ' मैं भुवनमोहिनी किसी के भय से नरबलि देने हेतु विवश नहीं हूँ । प्राण - दण्ड प्राप्त अपराधियों को मैं स्वयं दण्डित करूँ अथवा तुम जैसे किसी कापालिक को बलि हेतु दे दूँ , मेरी दृष्टि में दोनों एक ही है । ' भुवनमोहिनी के कथन ने जहाँ शंखाग्राम के निवासियों में उत्साह का संचार कर दिया , वहीं राजमाता अत्यधिक भयभीत हो गयीं । कापालिक टंका कुछ क्षण किंकर्तव्यविमूढ़ रहकर अपमान - बोध के कारण अत्यंत कुपित हो गरजा ' सावधान भुवनमोहिनी ... ! वहीं ठहरी रह ... ! तेरे अहंकार का तत्काल नाश करता हूँ मैं । ' कहते ही अत्यंत वेग से वह भुवनमोहिनी की ओर लपका । समस्त जनों की सांसें जहाँ की तहाँ रूक गयीं , तभी कुँवर । दयाल ने बलपूर्वक टंका की बांह पकड़कर उसे रोका रुक जाओ कापालिक ! तुम्हारा मूल अपराधी तो मैं हूँ ... देवी भुवन मोहिनी नहीं ... ! मेरे प्राण लेकर यदि तुम्हारा क्रोध शांत हो जाए तो मैं प्रस्तुत हूँ कापालिक ! ' क्या कहा ? ' क्रूरतापूर्ण वाणी में कापालिक ने कहा ! ' तू अपना । बलिदान करेगा ? ... हा ... हा ... हा ... ! ' विकट अट्टहास किया उसने । उसकी मुखाकृति पर धूर्ततापूर्ण मुस्कुराहट उभर आयी और उसने कहा- अपनी इच्छा से स्वीकार करता है तू ... बोल , इस धृष्ट युवराज के स्थान पर अपनी बलि देगा ? ' ' अवश्य कापालिक ... ! मेरी बलि दे दे तू ... परन्तु वचन दे मुझे कि यह तुम्हारी अंतिम नर - बलि होगी । मेरे पश्चात तू किसी नरकी बलि नहीं देगा । ' फिर से हँस पड़ा कापालिक । अट्टहास रुका तो उसने कहा ' तेरी निर्भीकता पर प्रसन्न हूँ 